Cuntegn
I.	Disposiziuns generalas	3
II.	Principi s d’agir dalla polizia	3
III.	Segirtad, ruaus ed uorden	4
IV.	Disposiziuns spezialas	6
V.	Disposiziuns executivas e penalas	7
VI.	Disposiziuns finalas	9
La vischnaunca da Sagogn concluda sin art. 79 dalla constituziun cantunala dil cantun Grischun, sin art. 2 dalla lescha da vischnauncas dil cantun Grischun, sin art. 3 dalla lescha da polizia dil cantun Grischun e sin art. 2 al. 2 dalla lescha davart ils fatgs veterinars la suandonta lescha.
Disposiziuns generalas
Principi s d’agir dalla polizia
Segirtad, ruaus ed uorden
Disposiziuns spezialas
Disposiziuns executivas e penalas
 Disposiziuns finalas
Rimnada sistematica 
da dretg communal dalla
Vischnaunca da Sagogn
Nummera
1110.02
Tetel
Lescha da polizia
Ediziun
Ediziun 23.05.2024
Valeivel
13.06.2024
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 20.06.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 20.06.2024 tras Thomas Candrian
Intent
Art. 1
Intent
Questa lescha cuntegn disposiziuns davart la protecziun da persunas e dalla proprietad en cumplettaziun dalla legislaziun federala e cantunala. Ella survescha per mantener il ruaus ed igl uorden en igl interess dils habitonts e dils hosps.
Organs
Art. 2
Organs
L’autoritad da polizia communala ei la suprastonza communala. Ella procura che las disposiziuns en questa lescha vegnan exequidas.

La suprastonza communala sa incumbensar tiarzas persunas d'exequir quellas incumbensas. Quellas selegitimeschan sin damonda cun il certificat da survetsch.
Legalitad e commensura-bladad
Art. 3
Legalitad e commensura-bladad
Ils organs che han las incumbensas executivas dalla polizia ein ligiai alla constituziun ed alla lescha per ademplir lur incumbensas. Las intervenziuns ston esser adattadas per mantener ni per crear in stadi legal e ston star en ina relaziun cun igl intent persequitau.
Clausula generala poliziala
Art. 4
Clausula generala poliziala
Ils organs che han las incumbensas executivas dalla polizia prendan en il cass singul mesiras che san buc spitgar, e quei sche exnum necessari era senza ina basa legala, per impedir ni per sminuir prighels grevs che smanatschan ni disturban directamein la segirtad ed igl uorden public.
Prestaziun d'agid
Art. 5
Prestaziun d'agid
Sin damonda ei mintgin obligaus da prestar agid raschuneivel als organs communals. La vischnaunca ei responsabla per tut ils donns che seresultan or la activitad d’agid.
Protecziun dallas caussas publicas
Art. 6
Protecziun dallas caussas publicas
Caussas publicas duein vegnir nezzegiadas cun quitau e cun risguard. Igl ei scumandau da tschuffergnar ni da destruir proprietad publica.

Mintga utilisaziun dil terren public per intents privats che surpassa l’utilisaziun ordinaria drova ina lubientscha dalla suprastonza communala. Per la lubientscha sa vegnir incassau ina taxa.
Protecziun dalla segirtad publica
Art. 7
Protecziun dalla segirtad publica
Proprietaris d'implonts han da procurar che quels ein buc in prighel per la segirtad publica. Per evitar donns ston els prender las mesiras da protecziun necessarias.

Acziuns che pericliteschan persunas ni caussas ein da principi scumandadas. 

Las vias communalas ston vegnir tenidas libras.

Caglias ston vegnir tagliadas enavos aschia ch'ellas ein negin prighel, en special per liung da vias da traffic.

Seivs da fildirom cun spinas ni auters materials prigulus ein scumandadas sin gl'entir territori communal.
Uorden e ruaus
Art. 8
Uorden e ruaus
Igl ei scumandau da provocar gretta, da cunterfar a la morala ni da caschunar immissiuns da canera ni da savur excessivas e nunnecessarias.

Mintga canera buc necessaria duei vegnir evitada, cunzun en la vischinonza da santeris, tier scolas duront il temps da scola e tier baselgias duront messa. 

Pertuccont lavurs da construcziun valan las perscripziuns dalla lescha da baghegiar.

Dallas 12.00 tochen las 13.00 e dallas 20.00 tochen il cumenzament dil ruaus dalla notg eis ei da tener quen dil basegn da ruaus dalla populaziun.

Il ruaus dalla notg cuozza dil november tochen il mars dallas 22.00 tochen las 07.00 e digl avrel tochen october dallas 23.00 tochen las 07.00. Duront quei temps eis ei da impedir mintga canera che po disturbar il ruaus ni la sien.

Excepziuns per occurenzas san vegnir lubidas.
Surveglionza dil terren public
Art. 9
Surveglionza dil terren public
La suprastonza communala sa survigliar indrizs, vias e plazzas publicas cun cameras da video. Quei sto vegnir signalisau en moda bein veseivla.

La suprastonza communala sa publicar maletgs (webcams), sch’ei dat in interess public e sche las persunas mussadas ein buc identificablas.

Il material registrau astga vegnir consultaus mo cun consentiment dalla canzlia communala. El sto vegnir stizzaus sil pli tard suenter 5 dis da lavur.

In'utilisaziun nunlubida dalla surviglionza cun video sto vegnir impedida tras mesiras tecnicas adattadas.
Campar
Art. 10
Campar
Il campar, quei vul dir l’installaziun da tendas e da vehichels habitabels ni semegliont sin terren public ei mo lubius sin plazzas designadas.

Per camps da tendas (battasendas, camps da vacanzas) cun occupaziun temporara drove ei ina lubientscha.
Tener animals
Art. 11
Tener animals
Animals ston vegnir tegni tenor la lescha cantunala davart ils fatgs veterinars. Per tener tgauns vala ultra da quei la lescha communala da tgauns.

Animals duein vegnir tegni aschia, che negin vegn mulestaus e che ni carstaguns, auters animals e caussas vegnan periclitai.
Ballas da silo
Art. 12
Ballas da silo
Ballas da silo ston da principi vegnir deponidas tier il center da menaschi ni tier in edifezi da menaschi e protegidas encunter la selvaschina.
Suchtmittelfreie Zonen
Art. 13
Suchtmittelfreie Zonen
Il consum d'alcohol, da nicotin ni d'auteras drogas sin areals da scola sco era sin plazzas da giug ei scumandau. Excepziuns per occurenzas san vegnir lubidas.
Fiugs artifizials
Art. 14
Fiugs artifizials
Grillar e far fiug el terriori da habitadis ei lubiu mo sin fueinas/plazs da grillar ufficials e sil terren privat.

Fiugs artifizials che fan canera astgan duront las uras da ruaus tenor art. 8 vegnir ars mo la notg dils 31 da december sin igl 1. da schaner ed igl 1. d'uost sin ils 2 d'uost. Mintga barschament da fiugs artifizials ordeifer quest temps dovra ina lubientscha dalla vischnanca. Restonzas ston vegnir dismessas.

Fiugs artifizials che fan sulettamein canera (“Böller”) ein scumandai.
Firaus
Art. 15
Firaus
Ultra dils firaus publics dil dretg cantunal valan Sogn Giusep, Sontgilcrest, Nossadunna d’uost e Numnasontga sco firaus locals.
Uras d'avertura da stizuns
Art. 16
Uras d'avertura da stizuns
Tut las stizuns da vendita, cun excepziun da marcaus, da stans da vendita tier occurrenzas publicas da tut gener, menaschis da hotellaria e tancadis, astgan vegnir aviarts regularmein sco suonda:

Luvergis dallas 06.00 tochen las 22.00
Dumengias e firaus (senza firaus aults tenor lescha davart ils dis da paus publics) dallas 07.00 tochen las 18.00

Duront ils firaus aults ston las fatschentas da principi restar serradas. Exclus da quai ein – sin basa digl art. 6 lit. c dalla lescha cantunala davart ils dis da paus – mo servetschs e lavurs, aschilunsch ch'ellas ein necessarias per mantener la purschida turistica.
Eliminaziun da stadis illegals
Art. 17
Eliminaziun da stadis illegals
Per restabilir il stadi legal fixescha il schef dil departement polizia in termin adequat, nun ch'’gl ei necessari d'intervegnir immediatat. 

Sche questa lescha vegn buc suandada, sa la suprastonza communala prender las mesiras necessarias sin donn e cuost dalla persuna fallibla sco era instradar ina procedura da castitg.
Castitgs
Art. 18
Castitgs
Tgi che cunterfa allas perscripziuns da quei uorden ni disposiziuns che sebasan sin quel vegn castigiaus entras la suprastonza cun in castitg tochen fr. 5'000.-.  Sch’il delinquent agescha per motivs da profit, ein autoritad buc liada vid il maximum dil castitg.

Cuntervenziuns da bagatella sancziunescha il menader dil departement da polizia cun admoniziun ni cun in castitg tochen a fr. 100.-. Els ston vegnir communicai a scret cun ina indicaziun dils mieds legals.

Encunter las decisiuns dil menader dil departement sa vegnir fatg protesta tier la suprastonza communala a scret cun ina motivaziun enteifer 20 dis dapi la communicaziun.
Multas disciplinaras
Art. 19
Multas disciplinaras
La suprastonza communala sa relaschar ina gliesta cun surpassaments che san vegnir castigai cun castitgs disciplinars tochen a fr. 200.- e fixescha il castitg.

Cun pagar il castitg disciplinar enteifer 30 dis ha quel vigur legala. En cass che il castitg disciplinar vegn refusaus ni sch'el vegn buc pagaus enteifer 30 dis, vegn denunziau alla suprastonza communala. Quella decida davart in eventual castitg en la procedura ordinaria (art. 18 al. 1); ella ei buc ligiada vid la gliesta da castitgs disciplinars.

Tut ils puncts dalla gliesta da castitgs disciplinar san era vegnir castiai en la procedura ordinaria (art. 18 al. 1).

Ils castitgs tenor las disposiziuns dil dretg cantunal e federal restan resalvai.
Entrada en vigur
Art. 20
Entrada en vigur
Quella lescha entra en vigur cun l’approbaziun dalla radunonza communala.

Tut las disposiziuns che stattan en cuntradicziun cun quella lescha ein abrogadas.
Ediziun approbada dalla Suprastonza communala ils
21.05.2024
Ediziun approbada dalla Radunonza communala ils
13.06.2024
Ediziun approbada dalla Regenza dil cantun GR ils
-
Lescha da polizia
Rimnada sistematica da dretg communal		Pagina 9 da 9
Lescha da polizia - Disposiziuns finalas	13.06.2024
Rimnada sistematica da dretg communal		Pagina 9 da 9